open-index/open-wikipedia-markdown huggingface dataset:
Գիտնականի տուն (Երևան)

**Գիտնականի տուն**, պատմական նշանակություն ունեցող շենք Երևանի Կենտրոն վարչական շրջանումում՝ Մոսկովյան 22 հասցեում։

## Պատմություն
Շենքը կառուցվել է 1950-ականներին։ Այն պատկանել է Գիտությունների ազգային ակադեմիային։ Սկզբում այդտեղ է գործել 1955-1956 թթ հիմնադրված Արմենակ Մնջոյանի լաբորատորիան, որի հիման վրա ստեղծվել էր Նուրբ օրգանական քիմիայի ինստիտուտը։

1962-1981 թվականներին շենքում է գործել Քիմիական ֆիզիկայի լաբորատորիան, որը 1975 թվականից կոչվել է Քիմիական ֆիզիկայի ինստիտուտ։ Սակայն 1981 թ. Քիմիական ֆիզիկայի ինստիտուտի համար կառուցվեց նոր շենքը, և ինստիտուտը տեղափոխվեց։ Շենքը հանձնվեց Գիտությունների ազգային ակադեմիայի կիրառական պրոբլեմների բաժնին, որը հետագայում դարձավ ինստիտուտ։ 1982-1983 թվականներին ինստիտուտի մի մասը տեղափոխվեց այլ շենք, մյուս մասն էլ մնաց տեղում։ Ինստիտուտին կից գործել է նաև փորձարարական գործարան, որն աշխատել է մինչև 1992 թ.։

Ակադեմիկոս Սերգեյ Մերգելյանը ծրագրում էր շենքը դարձնել գիտնականի տուն, որտեղ պետք է հավաքվեին գիտնականներ աշխարհի տարբեր երկրներից, անցկացվեին գիտաժողովներ, հանդիպումներ և քննարկումներ։ 1981 թ. շենքի մուտքի մոտ փակցվեց «Գիտնականի տուն» գրությամբ ցուցանակ։

1995 թ. շենքն օտարվեց է և հանձնվեց Հունաստանի այդ ժամանակ նորաստեղծ դեսպանությանը։

## Շենքը
Շենքը կառուցված է ռուսական կլասիցիզմի ոճով։ Ունի երեք հարկ։ Երկրորդ և երրորդ հարկի լուսամուտները եզերված են դեպի երրորդ հարկի քիվերի հարթակները ձգվող սյուներով, որոնք վերևում զարդարված են խոյակներով։ Աջ և ձախ կողմի քիվերի հարթակները վերևում միանում են կամարով։ Երրորդ հարկի լուսամուտն ունի պատշգամբային լուծում։
 
Շենքի ընդհանուր մակերեսը 1156.7 ք/մ է։ Շենքին կից կան չորս օժանդակ շինություններ, որոնց ընդհանուր մակերեսը 361.7 ք/մ է, հողատարածքը կազմում է 1985.95 ք/մ։

## Ներկայիս կարգավիճակը
Ներկայումս շենքը գտնվում է խիստ անմխիթար վիճակում։ Շենքի պատերը տեղ-տեղ քանդված են, ապակիները՝ կոտրված։ Շենքի բակն աղտոտված է։
 
2016 թ. տարածքը մաքրվեց աղբից և տարածքում տեղադրվեցին տեսախցիկներ։

2016 թ. ապրիլին պարզ դարձավ, որ Հունաստանի Հանրապետության ակտիվների զարգացման հիմնադրամը (HRADF) շենքի վաճառքի միջազգային բաց մրցույթ է հայտարարել, որին դիմելու վերջնաժամկետն էր 2016 թ. հունիսի 24-ը։ Մրցույթի մասին հայտարարվել էր «Բարս» անշարժ գույքի գործակալությունը, որը հանդես է գալիս որպես Հունաստանի Հանրապետության ակտիվների զարգացման հիմնադրամի պաշտոնական ներկայացուցիչ և խորհրդատու/գործակալ։

## Պատկերասրահ

Գիտնականի տուն3.jpg
Գիտնականի տուն1.jpg


## Ծանոթագրություններ

## Արտաքին հղումներ
* *Տիրայր Մուրադյան* Արթուր Ջանիբեկյանը գնել է Երևանի ամենագեղեցիկ և հին շենքերից մեկը (լուսանկարներ) 30/01/2018 Հայկական ժամանակ

Կատեգորիա:Երևանի շենքեր և կառույցներ
Կորեական դրամա

**Կորեական դրամա** (Hangul: 한국드라마; RR: *hanguk deurama*) կամ **K-drama**  հեռուստատեսային դրամաներ կորերենով՝  նկարահանված Հարավային Կորեաում։

Հարավային Կորեում դրամաները սկսեցին հեռարձակվել 1960 թ-ից։ Կորական դրամանները հայտնի են ամբողղջ աշխարհում՝ Կորեական ալիքի ժամանակ։ Ամնեհայտնի դրամաները վաճառվել են 91 երկրների։ Կորեական դրամաները շատ հաճախ նաև անվանվում են դորամա։

## Ձևաչափ

Կորեական դրամաները սովորաբար ղեկավարվում և նկարվում են մեկ պրոդյուսերի և մեկ սցենարիստի օգնությամբ։ Հիմնականում սերիալները ունենում են մեկ եթերաշրջան՝ 12-24 սերիաանոց։ Պատմական սերիալները կարող են լինել վելի երկար՝ 50-200 սերիա, բայց նրանք նույնպես ունեն մեկ եթերաշրջան։

Հեռարձակման ժամերն են 22:00-23:00, իսկ օրերը իրար հաջորդող օրերն են՝ երկուշաբթին և երեքշաբթին կամ չորեքշաբթին և հինգշաբթին կամ շաբաթ և կիրակի։ Տարեր դրամաները հեռարձակվում են տարբեր հեռուստալիքներով՝ Seoul Broadcasting System (SBS),  Korean Broadcasting System (KBS), Munhwa Broadcasting Corporation (MBC) and on the cable channels, Joongang Tongyang Broadcasting Company (jTBC), Channel A, tvN, and Orion Cinema Network (OCN).
 
19:00-20:00 ժամանակահատվածում հիմնականում հեռարձավում են առօրյա դրամաները՝ երկուշաբթից ուրբաթ։ Այդ դրամաները հեռուստանովելներ են, հազվադեպ  200 սերիա։

Կատեգորիա:Հարավային Կորեայի մշակույթ
Կատեգորիա:Հարավկորեական դրամա հեռուստասերիալներ
Ուկրաինայի նկարիչների ազգային միություն

**Ուկրաինայի նկարիչների ազգային միություն** (), արհեստավարժ արվեստագետներին և արվեստի քննադատներին միավորող համաուկրաինական ստեղծագործական կազմակերպություն (ըստ ՈւՆԱՄ 2010 թվականի կատալոգի՝ միության անդամների թիվը կազմել է 3897):

Ուկրաինայի նկարիչների ազգային միության նյութական բազան են կազմում գեղարվեստական ձեռնարկությունները, ստեղծագործական, հանգստյան տները, ցուցահանդեսային տարածքը, հրատարակչական, տպագրական հնարավորությունները, նկարիչների արվեստանոցները։

## Պատմություն
[մինի|300 px|2012 թվականի հոկտեմբերի 30-ին Տերնոպոլի պատկերասրահում [Միխայլ Բոյչուկի անվան գրական և արվեստի մրցանակի դափնեկիրներ՝ նկարիչներ Բոգդան Տկաչիկ, անհայտ, Դմիտրո Ստեցկո, Ստանիսլավ Կովալչուկ, Նիկոլա Շևչուկ, անհայտ, անհայտ, Ռոման Վիկչուկ, անհայտ, Յարոսլավ Օմելյան]]

Ուկրաինայի նկարիչների ազգային միությունը հիմնադրվել է 1938 թվականին (ի սկզբանե կոչվել է Ուկրաինայի խորհրդային նկարիչների միություն) որպես ԽՍՀՄ նկարիչների միության հանրապետական մասնաճյուղ։ Հիմնադրմանը նախորդել է 1933 թվականին Խարկովում ձևավորված հատուկ կազմկոմիտե հնգամյա նախապատրաստական աշխատանքը։

Ուկրաինայի նկարիչների ազգային միության հիմնական նպատակն է ուկրաինական արվեստի՝ որպես համաշխարհային մշակույթի անբաժանելի մասի վերածնունդն ու զարգացումը, երկրում ստեղծագործական ուժերի համախմբումը, գեղարվեստական ստեղծագործության ազատությունը, գիտաժողովների, ազգային, անհատական, նորարարական ցուցահանդեսների կազմակերպում, իր անդամների սոցիալական պաշտպանություն։ Ուկրաինայի ազգային նկարիչների միության և այլ ստեղծագործական միությունների նախաձեռնությամբ ընդունվել է Ուկրաինայի «Պրոֆեսիոնալ ստեղծագործողների և ստեղծագործական միությունների մասին» օրենքը։

Ուկրաինայի նախագահի հրամանագրով ստեղծվել է մասնագիտական տոնը՝ Նկարչի օրը։ Ուկրաինայի մշակույթի նախարարության հետ համատեղ հաստատվել են Ուկրաինայի նկարիչների ազգային միության Եկատերինա Բելկուրի և Միխայիլ Դերեգուսի անվան մրցանակներ։

1991 թվականից Ուկրաինայի նկարիչների ազգային միությունը հրապարակում է«Կերպարվեստ» (ուկրաիներեն՝ Образотворче мистецтво) եռամսյա ամսագիրը։

### Համագումարներ
* 1-ին - 1938 թ.
* 2-րդ - 1956 թ.
* 3-րդ - 1962 թ.
* 4-րդ - 1968 թ.
* 5-րդ - 1973 թ.
* 6-րդ - 1977 թ.
* 7-րդ - 1982 թ.

## Միության նախագահներ
* 1938-1941 թթ. Իվան Բոյչենկո
* 1941-1944 թթ. Ալեքսանդր Պաշենկո
* 1944-1949 թթ. Վասիլի Կասիյան
* 1949-1951 թթ. Ալեքսեյ Շովկունենկո
* 1951-1955 թթ. Միխայիլ Խմելկո
* 1955-1962 թթ. Միխայիլ Դերեգուս
* 1962-1968 թթ. Վասիլի Կասիյան
* 1968-1982 թթ. Վասիլի Բորոդայ
* 1982 թ. Ալեքսանդր Սկոբլիկով
* 1983-1989 թթ. Ալեքսանդր Լոպուխով
* 1990 թվականից՝ Վլադիմիր Չեպելիկ

## Ծանոթագրություններ

## Արտաքին հղումներ
* Պաշտոնական կայք 
* 

Կատեգորիա:1938 հիմնադրված կազմակերպություններ
Կատեգորիա:Ուկրաինայի արվեստ
Կատեգորիա:Ուկրաինայի հասարակական կազմակերպություններ
Կատեգորիա:Ստեղծագործական միություններ
Անտոն Բուրկո

**Անտոն Վյաչեսլովիչ Բուրկո** (, ), բելառուս կիսապաշտպան, Բելշինա ակումբի կիսապաշտպան։

## ակումբային կարիերա
2012 թվականից նա խաղացել է «Բելշինա» թիմի երկրորդ կազմում։ 2014 թվականի նոյեմբեր 23-ին  նա կատարել է իր դեբյուտը Բոբրույսկի ակումբի հիմնական կազմում՝ փոխարինման դուրս  գալով Մոգիլյովի «Դնեպր» ակումբի դեմ խաղի  83-րդ րոպեին (1։ 1)։  2015 թվական մրցաշրջանումսկսեց հաճախհայտնվել դաշտում.նա անցկացրել է  8 խաղ է Բարձրագույն լիգայում և 4 -ը Բելառուսի գավաթի խաղարկությունում։

2016 թվականի փետրվարին Նա ստորագրել է նոր պայմանագիր՝ «Բելշինա» ակումբի կազմում.:

### վիճակագրություն

## Ծանոթագրություններ

## Արտաքին հղումներ
* 
* 
* 
* 

Կատեգորիա:Բելառուս ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կիրիլ Վերգեյչիկ

**Կիրիլ Յուրեվիչ Վերգեյչիկ** (, ), բելառուս ֆուտբոլիստ, Սոլիգորսկի «Շախտյոր» ակումբի հարձակվող։ Բելառուս հայտնի ֆուտբոլիստ և ֆունկցիոներ Յուրի Վերգեյչիկի որդին է։
## Կարիերա

### Ակումբային
Կիրիլ Վերգեյչիկն իր կարիերան սկսել է Սոլիգորսկի «Շախտյոր» ակումբում, որտեղ գլխավոր մարզիչը եղել է նրա հայրը։ Աստիճանաբար սկսեց ընդգրկվել հիմնական թիմում։  2012 թվականի  երկրորդ կեսը վարձավճարով խաղացել է  «Տորպեդո-ԲԵԼԱԶ» ակումբում, որտեղ մշտապես խաղադաշտ է դուրս եկել հիմնական կազմում։

2012 թվականի մրցաշրջանի ավարտից հետո վերադարձել է «Միներ»։  2013 թվականի մրցաշրջանի կսեցին ավելի հաճախ է հայտնվել դաշտում, սովորաբար փոխարինում կատարելով։

2014 թվականի մարտին վարձավճարով տեղափոխվել է Բրեստի «Դինամո» ակումբ, Որտեղ սկսել է հանդես գալ կենտրոնական կամ եզրային հարձակվողի դիրքում։

### Վիճակագրություն

### Միջազգային
5 խաղ է անցկացրեր Բելառուսի երիտասարդական հավաքականում։

## Ձեռքբերումներ
* Բելառուսի առաջնության արծաթե մեդալակիր-2010, 2011, 2013

## Ծանոթագրություններ

## Արտաքին հղումներ
* 
* 

Կատեգորիա:Բելառուս ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Դինամո Մինսկի ֆուտբոլիստներ
Անտոն Բուբնով

**Անտոն Վալերեվիչ Բուբնով** (, ), բելառուս ֆուտբոլիստ, «Իսլոչ» ակումբի կիսապաշտպան։

## Ակումբային կարիերա
Անտոն Բուբնովը Սլոնիմի «Ալբերտին» մանկապատանեկան մարզադպրոցի սան է։ Երիտասարդ տարիքում ընդգրկվել է Մինսկի  «ՄՊԶ-ՌԻՊՕ» ակումբի կազմում, որտեղ սկզբում խաղացել է երկրորդ կազմում, ապա ժամանակի ընթացքում դարձել է հիմնական կազմի խաղացող։ 2011 թվականին օգնել է ակումբին, որը վերանվանվել էր «Պարտիզան» վերադարձնել իր տեղը Բարձրագույն լիգայում, սակայն «Պարտիզանը» դադարեցրել է իր գոյությունը, և 2012 թվականին Անտոնը տեղափոխվել է «Դորոդև», որտեղ նույնպես տեղ է գրավել հիմնական կազմում։

2014 թվականի ամռանը Բուբնովը կորցրեց իր տեղը «Գրոդնոի» մեկնարկային կազմում, և արդյունքում տեղափոխվել է «Իսլոչի»  ակումբ։ Նա արդեն հասցրել է դառնալ «Իսլոչի» թիմի ավագ, 2014 մրցաշրջանի երկրորդ կեսին  դառնալով 5 գոլի հեղինակ։ 2015 թվականի ապրիլին նա ստացել է ծանր վնասվածք, որի պատճառով ստիպված էր բաց թողնել ամբողջ 2015 թվականի մրցաշրջանը, ում թիմը հաղթել էր առաջին լիգայում։

### Վիճակագրություն

## Միջազգային կարիերա
Ընդգրկված է եղել Բելառուսի  կրտսեր թիմի 2005 թվականի Եվրոպայի առաջնությանը    Իտալիայում։

## Ձեռքբերումներ
* Բելառուսի առաջին մրցանակակիր 2008
* Բելառուսի գավաթակիր 2007/2008

## Ծանոթագրություններ

## Արտաքին հղումնեկ
* 
* 
* 
* 
* 

Կատեգորիա:Բելառուս ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Սոխուկանման գմբեթ

[250px|մինի|[Կոստրոմայի տաճարի սոխուկանման ոսկե գմբեթները]]
**Սոխուկանման գմբեթ** (), գմբեթի տարատեսակ, որ սոխուկի տեսք ունի։ Առանձնանում է գլխի մեծ տրամագծով, որ գերազանցում է թմբուկի տրամագիծը, իսկ բարձրությունը գերազանցում է երկարությանը։ Մեծ տարածում ունի ռուսական եկեղեցական ճարտարապետության մեջ։ Սոխուկանման գմբեթը կիրառվել է նաև Բավարիայի կաթոլիկ եկեղեցիներում, հաճախ հանդիպում է Միջին Արևելքում և Հնդկաստանում։

Սոխուկանման առաջին գմբեթների ի հայտ գալու ժամանակաշրջանի շուրջ գիտնականները համակարծիք չեն։ Հին ռուսական ճարտարապետության մեջ, ժամանակի սրբապատկերներից դատելով, վաղ շրջանում չեն եղել նման գմբեթներ։ Ենթադրվում է, որ սկզբում լայն տարածում ունեին այսպես կոչված սաղավարտանման գմբեթները, որոնք իրենց ձևով հիշեցնում էին ռուս հսկաների սաղավարտներ։ Նման գմբեթ ունի Վլադիմիրի Ուսպենսկի տաճարը։ Սոխուկանման գմբեթները լայնորեն կիրառվել են Իվան IV Ահեղի կառավարման շրջանում, երբ Կազանի գրավման առիթով կառուցվեց Վասիլի Երանելու տաճարը, որն անփոփոխ պահպանվել է 16-րդ դարից։ Որոշ հետազոտողներ կարծում են, որ  գմբեթի այս ձևը փոխառված է մուսուլմանական ազգերից, որոշ մասնագետների կարծիքով էլ այն առաջացել է ռուսական «շատյոր» գմբեթի ձևից, որ իրենից ներկայացրել է բամանկյուն, հաճախ` ութանկյուն։ Վերջին տեսակետի համաձայն` այսպիսի գմբեթներն ունեին ոչ թե կրոնական, այլ պրակտիկ գործառություն. դրանք նպաստում էին, որ տանիքին ձյան կուտակումներ չառաջանան։

Այս խնդրի ուսումնասիրմամբ զբաղվել են շատ գիտնականներ։ Պատմական արժեք ունեն ակադեմիկոս Բորիս Ռիբակովի աշխատությունները, ով 1946 թվականին, վերլուծելով ռուսական հին ձեռագրերը, եկավ այն եզրահանգման, որ սոխուկանման գմբեթները Ռուսաստանում կիրառվել են 13-րդ դարից։ Հնագետ Նիկոլայ Վորոնինը, համաձայնելով նրա կարծիքին, նշել է, որ գմբեթի նման ձևը կիրառվել է սաղավարտանմանից ավելի շատ։

Հնարավոր է, որ ուղղափառ եկեղեցում լայն տարածում ունենալը պայմանավորված է այն հանգամանքով, որ այդպիսի գմբեթները նման են վառված մոմերի, ինչը հաճախ է օգտագործվում եկեղեցական արարողություններում։ Գմբեթների քանակը կարող է հասնել երեքի` խորհրդանշելով Սուրբ երրորդությունը, կամ հինգի` ի պատիվ Հիսուս Քրիստոսի և 4 ավետարանիչների։ Առավել տարածված են գմբեթների գլուխների կապույտ ու կանաչ գույները, հաճախ այդ մասը պատվել է ոսկու շերտով։

## Արտաքին հղումներ
* Ս. Վ. Զագրաևսկի, Գմբեթների տեսակները հին ռուսական տաճարներում

Կատեգորիա:Ճարտարապետական տարրեր
Կատեգորիա:Շինարարական տարրեր և կառուցվածքներ
Կատեգորիա:Ռուսական հայտնագործություններ
Կատեգորիա:Գմբեթներ
Թեքսինգթալ

**Թեքսինգթալ** (), կոմունա Ավստրիայի Հանրապետության արևելքում՝ Ստորին Ավստրիայի դաշնային հողում։

Վարչականորեն մտնում է Մելկի շրջանի կազմի մեջ։

## Աշխարհագրություն
Թեքսինգթալը տեղակայված է Ստորին Ավստրիայում` ծովի մակարդակից 370 մետր բարձրության վրա։ Ռելիեֆը ցածրադիր է, բարձր լեռներ չկան։

Զբաղեցնում է ընդհանուր հաշվով 32.45 կմ² տարածք։

## Բնակչություն
Ըստ 2005 թվականի մարդահամարի տվյալների՝ Թեքսինգթալի բնակչությունը կազմում է 1621 մարդ։ Կոմունայի հիմնական բնակիչները ավստրիացիներն են, որոնք խոսում են գերմաներեն լեզվով։

Բնակչության խտությունը կազմում է 50 մարդ/կմ²։ Կոմունայի համայնքի ղեկավարն է Հերբերտ Բուտցենլախները։ 1869 թվականից ի վեր կոմունայի բնակչությունն աճել է։

## Ծանոթագրություններ

Կատեգորիա:Ավստրիայի բնակավայրեր
Վիտալի Վարիվոնչիկ

**Վիտալի Ալեքսանդրովիչ Վարիվոնչիկ** (, ), բելառուս ֆուտբոլիստ, վրատար, մարզիչ։

## Կենսագրություն
### Ակումբային կարիերա
Մարզչական կարիերան սկսել է 2008 թվականին, լինելով Բելառուսի երիտասարդական հավաքականի գլխավոր մարզիչ Ալեքսանդրա Հացկեվիչաի օգնականը։ 2009 թվականիի հունվարից մինչև 2011 թվականի մայիսը եղել է «Սիբիր» (Նովոսիբիրսկ) ակումբի դարպասապահների գլխավոր մարզիչը։

## Ձեռքբերումներ
2006 թվականին խաղալով Վիտեբսկի «Լոկոմոտիվ ակումբում, դաշտում անցկացնելով ռեկորդային 635 րոպե չոր շարքը։

## Ծանոթագրություններ

## Արտաքին հղումներ
* Лауреат сезона. Виталий Варивончик: возвращение

Կատեգորիա:Բելառուս ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ֆուտբոլային մարզիչներ այբբենական կարգով
Ալեքսեյ Զալեսկի

**Ալեքսեյ Իվանովիչ Զալեսկի** (, ), բելառուս պաշտպան, «Սլուսկ» ակումբի պաշտպան։

## Կարիերա
### Ակումբային

2010 թվականից սկսել է հանդես գալ Մինսկի «Դինամոյի» փոխարինող կազմում։  2011 մրցաշրջանում արդեն նշել էր իր նորամուտն ակումբի հիմնական կազմում, և վերջին երկու տուրերում խաղացել է «Դինամոյի» մեկնարկային կազմում։

2013 թվականի մարտին նա վարձավճարով գնացել է «Բերյոզա-2010» ակումբ։  Երկու տարվա ընթացքում ձեռք է բերել հենակետային դիքը  պաշտպանությանում «Բերյոզի» ակումբի կազմում։

2015 թվականի  փետրվար-մարտ  ամիսներին  նրան ցանկացել էն ձեռք բերել «Գրանդ» և «Սուլցկե» ակումբները, սակայն ֆուտբոլիստը չի ցանկացել տեղափոխվել այլ ակումբներ։ Նույն տարվա մարտին  կրկին մարզվում էր   «Աճի ... -2010» - ը ակումբում, սակայն ապրիլին, այնուամենայնիվ  վարձավճարով տեղափոխվեց «Սլուցկ» ակումբ։ Նա իր դեբյուտը նշել է թիմի հինական կազմում  մասնակցելով «Սլուցկա» ակումբի դեմ խաղին։ 2015 թվականի մայիսի 3-ին մեկնարկային կազմում խաղում է ընդդեմ «Գրանիտ»  ակումբին (1։ 2)։

### Վիճակագրություն

### Հավաքականում
Նա խաղացել է Բելառուսի տարբեր երիտասարդական հավաքականներում։  2013 թվականից  հանդես է եկել Բելառուսի երիտասարդական հավաքականի կազմում։

## Ծանոթագրություններ

## Արտաքին հղումներ
* 
* 
* 

Կատեգորիա:Բելառուս ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Դինամո Մինսկի ֆուտբոլիստներ
Ավստրիայի խորհրդարան

**Ավստրիայի խորհրդարան** (), Ավստրիայի Հանրապետության բարձրագույն օրենսդիր մարմինը, որը բաղկացած է 245 պատգամավորներից։ Երկպալատ խորհրդարանը բաղկացած է դաշնային և ազգային խորհուրդներից։

Ազգային խորհուրդ կամ նացիոնալռատը բաղկացած է 183 պատգամավորներից, որոնք ընտրվում են համամասնական ընտրակարգով։ Այլ կերպ անվանվում է *«ստորին պալատ»*։ Դաշնային խորհրդի կամ բունդեսռատի անդամների թիվը փոփոխական է։ Ներկայումս այն բաղկացած է 62 պատգամավորներից։

Յուրաքանչյուր պատգամավոր ունի վետոյի իրավունք։ Ավստրիայի խորհրդարանի շենքը տեղակայված է մայրաքաղաք Վիեննայում։

## Պատմություն
Ավստրիայի խորհրդարանը հիմնադրվել է 1861 թվականին։ 1934-1945 թվականներին խորհրդարան չի գործել և օրենսդիր մարմնին փոխարինել է դաշնային աշխարհաժողովը։

1918 թվականին ձևավորվել է ժամանակավոր ազգային ժողով, որը երկար կյանք չի ունեցել։ 1873 թվականին ազգային ժողովի անդամների ընտրությունը դարձավ ընտրովի, սակայն ընտրելու իրավունք ունեին միայն Ավստրիայի արական սեռի ներկայացուցիչ քաղաքացիները։

1907 թվականին առաջին անգամ կանայք ևս ստացան ընտրական իրավունք։ 1907 թվականին առաջին անգամ Ավստրիայում տեղի ունեցավ համատարած խորհրդարանական ընտրություններ։

1861 թվականին ձևավորվել է Ավստրո-Հունգարիայի կայսրության նոր օրենսդիր մարմինը՝ կայսերական խորհուրդը, որն այլ կերպ անվանվում է ռայխսրաթ։ 1849 թվականին ռայխսրաթը ցրվել է։

1848 թվականին Ավստրո-Հունգարիայի կայսր Ֆերդինանդ I-ը թողարկել է Ավստրիայում միապալատ խորհրդարանի բացման վերաբերյալ հրամանագիր։

## Ծանոթագրություններ

Կատեգորիա:Ավստրիայի պետական կառուցվածք
Տիմոֆեյ Կալաչյով

**Տիմոֆեյ Սերգեևիչ Կալաչյով** (, ), բելառուս ֆուտբոլիստ, «Ռոստով» ֆուտբոլային ակումբի և Բելառուսի ազգային հավաքականի կիսապաշտպան։ Ռուսաստանի սպորտի վարպետ (2015)։

## Ակումբային կարիերա
2000 թվականին Տիմոֆեյ Կալաչյովն սկսել է իր ակումբային կարիերան Մոգիլյով «Դնեպր-Տրանսմաշ» ակումբում։ 2003 թվականին նա տեղափոխվել է Սոլիգորսկի «Շախտյոր», որի կազմում անցկացրել է հաջող մրցաշրջան, ճանաչվել Բելառուսի առաջնության լավագույն խաղացող։

2003 թվականին Տիմոֆեյ Կալաչյովը տեղափոխվել է Ուկրաինայի առաջնություն՝ սկսելով խաղալ Դոնեցկի «Շախտյորում»։ Սակայն չկարողանալով մշտական տեղ գրավել թիմի հիմնական կազմում՝ Տիմոֆեյ Կալաչյովը հիմնականում խաղացել է Դոնեցկի ակումբի երկրորդ կազմում։

2004 թվականին Տիմոֆեյ Կալաչյովն սկսել է խաղալ «Իլիչյովեց» ակումբում։ 2005 մրցաշրջանում նա հանդես է եկել Ռուսաստանի առաջին լիգայում մերձմոսկովյան «Խիմկիի» կազմում։ 2006/07 մրցաշրջանում նա խաղացել է «Ռոստով» ակումբում։ 2007 մրցաշրջանի արդյունքներով՝ «Ռոստովը» կորցրել է իր տեղը Բարձրագույն լիգայում։

2008 թվականի հունվարին Տիմոֆեյ Կալաչյովը տեղափոխվել է Սամարայի «Կռիլյա Սովետով» ակումբ, որի կազմում անցկացրել է երկու մրցաշրջան։

2010 թվականի հունվարի 28-ին Տիմոֆեյ Կալաչյովը կրկին դառնում է «Ռոստովի» խաղացող։ Նա դառնում է ակումբի հիմնական խաղացողներից մեկը, հաջողությամբ է անցկացնում 2013/14 մրցաշրջանը, որի ընթացքում խփել է վեց գոլ և թիմին օգնել զբաղեցնել յոթերորդ տեղը առաջնությունում, ինչպես նաև հաղթել Ռուսաստանի գավաթի խաղարկությունում։ 2014 թվականին Տիմոֆեյ Կալաչյովը «Ռոստով» ակումբի երկրպագուների կողմից արժանացել է «Դեղնակապույտ սիրտ» մրցանակը։

## Կարիերան հավաքականում
[մինի|Կալաչյովը [Բելառուսի ֆուտբոլի ազգային հավաքական|Բելառուսի հավաքականի կազմում]]
Տիմոֆեյ Կալաչյովը Բելառուսի երիտասարդական հավաքականի կազմում մասնակցել է 2004 թվականի Եվրոպայի երիտասարդական առաջնությանը Գերմանիայում։

Բելառուսի ազգային հավաքականի կազմում իր դեբյուտը Տիմոֆեյ Կալաչյովը նշել է 2006 թվականի փետրվարի 28-ին, երբ մասնակցել է Հունաստանի հավաքականի դեմ ընկերական խաղին։

## Ձեռքբերումներ
### Թիմային
 **Խիմկի**
* 15px Ռուսաստանի գավաթի խաղարկության եզրափակչի մասնակից - 2004/05

 **Ռոստով**
* 15px Ռուսաստանի գավաթի դափնեկիր - 2013/14
* 15px Ռուսաստանի առաջնության արծաթե մեդալակիր - 2015/2016

### Անհատական
* Բելառուսի առաջնության լավագույն խաղացող - 2003
* Բելառուսի լավագույն ֆուտբոլիստ 2013, 2016 թվականներին

## Ընտանիք
* Կինը՝ Իննա,
* Որդին՝ Տիմոֆեյ,
* Դուստրը՝ Յանա։

## Ծանոթագրություններ

## Արտաքին հղումներ
* Ֆուտբոլիստի էջը «Ռոստով» ակումբի կայքում 
* Ֆուտբոլիստի էջը Ռուսաստանի Պրեմիեր լիգայի կայքում 
* Ֆուտբոլիստի էջը Ուկրաինայի ֆուտբոլի ֆեդերացիայի կայքում
* 
* 
* 
* 
* 

Կատեգորիա:Բելառուս ֆուտբոլիստներ
Կատեգորիա:Բելառուսի հավաքականի ֆուտբոլիստներ
Կատեգորիա:Խիմկիի ֆուտբոլիստներ
Կատեգորիա:Կռիլյա Սովետովի ֆուտբոլիստներ
Կատեգորիա:Մարիուպոլի ֆուտբոլիստներ
Կատեգորիա:Շախտյոր Դոնեցկի ֆուտբոլիստներ
Կատեգորիա:Ռոստովի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի սպորտի վարպետներ
Կատեգորիա:Տղամարդկանց ֆուտբոլի կիսապաշտպաններ
Հունաստանի ազգային կոնսերվատորիա

**Հունաստանի ազգային կոնսերվատորիա** (), երաժշտական բարձրագույն ուսումնական հաստատություն, որը գտնվում է Հունաստանի մայրաքաղաք Աթենքում։

## Պատմություն
Հիմնադրվել է 1926 թվականին՝ հույն կոմպոզիտոր և հունական ժամանակակից երաժշտական դպրոցի հիմնադիր Մանոլիս Կալոմիրիսի, ինչպես նաև նշանավոր մի շարք նկարիչների՝ Հերակլ Կալոմիրի, Մարիկա Կոտոպուլիի, Դիոնիսոս Լավրանգասի և Սոֆիա Սպանդիի կողմից։

Տարիներ շարունակ Հունաստանի ազգային կոնսերվատորիան եղել է միակ կրթական և մշակութային հաստատությունը Հունաստանում, որը ունեցել է տարբեր մասնաճյուղեր հունաշատ այլ երկրներում։ Հունաստանի ազգային կոնսերվատորիայի մասնաճյուղեր կան նաև Եգիպտոսում և Կիպրոսում։

Մի շարք հայտնի նկարիչներ համագործակցել են կոնսերվատորիայի հետ։ Նրանցից նշանավորներն են Մարիա Կալլասին, Գաբրիել Պիերնեն, Դիմիտրիս Միտրոպուլոսը և Աբրահամ Թեոդորոպուլոսը։ Կոնսերվատորիայի նշանավոր շրջանավարտներից են Մարիա Կալասին, Լեոնիդաս Կավակոսը, Ագնես Բալցան և այլք։

## Ծանոթագրություններ

Կատեգորիա:Հունաստանի համալսարաններ
Դիլան Մինեթ

**Դիլան Քրիստոֆեր Մինեթ** (), ամերիկացի դերասան և երաժիշտ։ Նա հանրությանը հայտնի է «13 պատճառ՝ ինչու» հեռուստասերիալում Քլեյ Ջենսենի, «Կորուսյալներում»՝ Դեյվիդ Շեփհարդի, «Արթունում»՝ Ռեք Բրիթենի, «Ալեքսանդրը և սարսափելի, անտանելի, ոչ լավ, շատ վատ օրը» ֆիլմում Անտոնիի, «Սարսափներում»՝ Զաք Կուպերի, «Գայթակղությունում»՝ Ջերի Ֆիդզգերալդի և «Մի՛ շնչիրում» Ալեքսի դերակատարումների համար։

## Կյանքը և գործունեությունը
Մինեթը ծնվել է Միացյալ Նահանգների Ինդիանա նահանգի Էվանսվիլ քաղաքում։ Ռոբին Մեյքերի և Քրեիգ Մինեթի միակ որդին է։ Մեկնել և հինգ տարի բնակվել է Իլինոյս նահանգի Շամպեյն (Իլինոյս) քաղաքում, իսկ հետո դերասանական գործունեությունը սկսելու նպատակով մեկնել է Լոս Անջելես։

Առաջին դերը Դրեյք և Ջոշ հեռուստասերիալի մեկ սերիայում էր։ Այնուհետև հայտնվել է NBC-ի օրիգինալ Տարին առանց Ձմեռ Պապիկի ֆիլմում, անհայտ կերպար Ֆրեդ Կլաուս ֆիլմում, խաղացել է որպես Թոդ Լայոնս The Clique-ում և Նոահ Ֆրամ՝ Ձմեռային ընկերներ ֆիլմում։ Հեռուստատեսությունում Դիլանի հատկանշական դերերն են Փախուստ բանտից սերիալում Միշել Սկոֆիելդի երիտասարդ կերպարը և Փրկելով Գրեյսին սերիալում Քլեյ Նորմանը։ Ինչպես նաև կերտել է Քենիի կերպարը 2010 թվականի Ներս Թող Ինձ սերիալում։ Խաղացել է Կորուսյալները հեռուստասերիալի չորս սերիաներում՝ որպես Ջեքի զավակ։ Մինեթը հայտնվել է որոշ գովազդային հոլովակներում և Shinedown ռոք խմբի *The Crow & the Butterfly* տեսահոլովակում։ 2017 թվականին Մինեթը որպես Քլեյ Ջենսեն հանդես եկավ Սելենա Գոմեսի կողմից բեմադրած Netflix-ի հեղինակավոր 13 պատճառ՝ ինչու հեռուստասերիալում։

### Wallows
Դիլանը երգիչ և ռիթմային կիթառահար է Wallows (նախկինում՝ The Feaver and The Narwhals) երաշժտական խմբում։ Անդամներն են նաև Զաք Մենդենհոլը (բաս), Քոլ Պրեստոնը (հարվածային գործիքներ) և Բրայդեն Լեմաստերսը (երգիչ, կիթառահար)։ 2010 թվականին KYSR ռադիոյի կողմից կազմակերպված մրցույթում խումբը գրավեց առաջին հորիզոնականը և 2011 թվականին մասնակցեցին Warped Tour շրջագայությանը։ Խումբը շուտով սկսեց հանդես գալ Լոս Անջելեսի բազում վայրերում, օրինակ՝ Roxy Theatre և Whisky a Go Go ակումբներում։ Նրանց երգը՝ «Bleeding Man» օգտագործվեց *R. L. Stine's The Haunting Hour: The Series* հեռուստասերիալի համար։

2017 թվականի ապրիլի 12-ին խումբը թողարկեց իրենց «Pleaser» երգը Apple Music-ում և Spotify-ում։

## Ֆիլմագրություն
### Ֆիլմեր

### Հեռուստատեսություն

## Ծանոթագրություններ

## Արտաքին հղումներ
* 

Կատեգորիա:13 պատճառ՝ ինչու
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:21-րդ դարի երգիչներ
Կատեգորիա:«Երիտասարդ դերասան» մրցանակի դափնեկիրներ
Կատեգորիա:Ամերիկացի երաժիշտներ
Կատեգորիա:Ամերիկացի երգիչներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Պիսիդերեն

**Պիսիդերեն**, մեռած լեզու, որը տարածված է եղել ժամանակակից Թուրքիայի Անատոլիա երկրամասի հարավում գտնվող Պիսիդիայի պատմական մարզում։

Պիսիդերեն լեզվով պահպանվել են մի քանի տասնյակ կարճ աշխատություններ։ Պիսիդերենը հաճախ նույնացվում է նույն լեզվաընտանիքի լեզու հանդիսացող լիկիերեն և սիդետերեն լեզուների հետ։ Այն նաև բավականին նման է փռյուգերենին։

Պիսիդերեն լեզվում կիրառվում է պիսիդյան այբուբենը։ Այս լեզվին տիրապետում են միայն հնագետները և այն որևէ երկրում պաշտոնական լեզվի կարգավիճակ չունի։

## Աղբյուրներ
* Տեղեկատվություն պիսիդերեն լեզվի և վերջինիս լեզվակիրների մասին՝ Թուրքիայի անատոլիական լեզուների մասին 
* Պիսիդերեն մեռած լեզվով պահնված արձանագրությունները

Կատեգորիա:Մեռած լեզուներ
Կատեգորիա:Թուրքիայի լեզուներ
Խավիեր Արիսմենդի

**Անխել Արիսմենդի դե Լուկաս** (, ), իսպանացի ֆուտբոլիստ, հանդես է եկել կիսապաշտպանի և հարձակվողի դիրքերում։

## Ակումբային կարիերա
Ծնվել է 1984 թվականի մարտի 3-ին Մադրիդ քաղաքում։ Խավիերը հանդիսանում է իսպանական «Ատլետիկո» ակումբի սան։

Մեծ տարիքում՝ 2003 թվականին, հանդես է եկել ակումբի երկրորդ կազմում (Ատլետիկո Մադրիդ Բ), որի կազմում անցկացրել է 1 մրցաշրջան՝ մասնակցելով ակումբի 32 հանդիպումներին։

2004 թվականին դեբյուտել է ակումբի հիմնական կազմ, բայց այստեղ հաստատվել չի կարողացել։ Այդ իսկ պատճառով 2004 թվականից մինչև 2007 թվականը վարձավճարով հանդես է եկել «Ռասինգ Սանտանդեր» և «Դեպորտիվո Լա Կորունյա» ակումբներում։ 2007 թվականին Անխելը իսպանական «Վալենսիայի» հետ պայմանագիր ստորագրեց, որի կազմում անցկացրեց 1 մրցաշրջան։

2008 թվականին պայմանագիր է կնքել «Ռեալ Սարագոսա» ակումբի հետ, որի կազմում անցկացրել է իր կարիերայի վերջին երկու տարիները։

## Կարիերան ազգային հավաքականում
2003 թվականից մինչև 2005 թվականը հանդես է եկել իսպանիայի երիտասարդական հավաքականում։ Երիտասարդական մակարդակում անցկացրել է 17 պաշտոնական խաղ, որոնցում կարողացել է դառնալ 2 գոլի հեղինակ։

2007 թվականի փետրվարի 7-ին դեբյուտել է Իսպանիայի ֆուտբոլի ազգային հավաքական։

## Ելույթների վիճակագրությունը

## Ծանոթագրություններ

## Արտաքին հղումներ
* 
* 

Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռասինգ Սանտանդերի ֆուտբոլիստներ
Կատեգորիա:Ռեալ Սարագոսայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Դեպորտիվո Լա Կորունյայի ֆուտբոլիստներ
Կատեգորիա:Մալյորկայի ֆուտբոլիստներ
Կատեգորիա:Խետաֆեի ֆուտբոլիստներ
Կատեգորիա:Ատլետիկո Մադրիդի ֆուտբոլիստներ
Կատեգորիա:Վալենսիայի ֆուտբոլիստներ
Անատոլի Բուդաև

**Անատոլի Պետրովիչ Բուդաև** (, ), բելառուս ֆուտբոլիստ, պաշտպան։

## Կարիերա
Բորիսովի մանկապատանեկան դպրոցի սան է, իր կարիերան սկսել է «Բերեզինե» ակումբում (հետագայում՝ «Ֆոմալգաուտ»)։ Այնուհետև տեղափոխվել է Ժոդինոի «Տորպեդո» և ԲԱՏԷ ակումբներ։ 1998 թվականից խաղացել է Սոլիգորսկի «Միներ» ակումբում։ Նա դարձավ  Սոլիգորսկ ակումի առաջատարներից մեկը։ Անատոլի Բուդաևի՝ թիմի ավագ լինելու ժամանակ «Շախտյորը» նվաճել է Բելառուսի գավաթը և հաղթել Բելառուսի առաջնությունում։ 2006 թվականի մրցաշրջանից հետո  նա ավարտել է իր կարիերան։

Կարիերան ավարտելուց հետո աշխատել է «Բելառուսկալի» հանքում, խաղացել է մինի-ֆուտբոլ Սոլիգորսկի «Գորնյակ» ակումբում։

Նա մահացել է  2013 թվականի հուլիսի 18-ին։

## Ձեռքբերումներ
### Թիմային
* Բելառուսի առաջնություն-2005
* Բելառուսի առաջնության բրոնզե մեդալակիր-2002, 2006
* Բելառուսի գավաթակիր-2003/04

### Անհատական
* Ընդգրկվել է «22 լավագույն ֆուտբոլային առաջնության» ցանկում (2004, 2005)

## Ծանոթագրություններ

## Արտաքին հղումներ
* ֆուտբոլիստի էջը ԲԱՏԷ ակումբի կայքում 
* ֆուտբոլիստի էջ teams.by կայքում

Կատեգորիա:Բելառուս ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Ռոման Գրիբովսկի

**Ռոման Անդրեևիչ Բովսկի** (, ), բելառուս ֆուտբոլիստ, «Լիդա» ակումբի հարձակվող։

## Կարիերա

### Անկումբային
Մինսկի ՌԳՈՒՕՌ ակումբի սան է, 2012 թվականից հանդես է եկել «Բելիշինա» ակումբի երկրորդ կազմում։ 2014 հուլիսի 5-ին կատարել է իր նորամուտը թիմի հիմանական կազմում՝ փոխարինման դուրս գալով «Սլուցկ» ակումբի դեմ խաղի 79-րդ րոպեին (0:1)։ 2016 թվականի մարտից եղել է Մոգիլյովի «Դնեպր» ակումբի խաղացող։ 2017 թվականի սկզբին ազատ գործակալի կարգավիճակով պայմանագիր է ստորագրել «Լիդա»։

### Վիճակագորություն

### Միջազգային
2011 թվականից մինչև 2012 թվականը Ռոման Գրիբովսկին Բելառուսի պատանեկան հավաքականի կազում մասնակցել է Եվրոպայի առաջնության որակարվորման փուլի խաղերին։

## Ծանոթագրություններ

## Արտաքին հղումներ
* Ֆուտբոլիստի էջն ու վիճակագրությունը Մոգիլյովի «Դնեպր» ակումբի կայքում
* 
* 
* 
* 
* 

Կատեգորիա:Բելառուս ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Բերբերյան

**Բերբերյան**, հայկական ազգանուն։

## Ազգանունը կրողներ
* Ալեն Բերբերյան (1953-2017), ռեժիսոր, սցենարիստ։
* Անանիա Ռաֆայելի Բերբերյան (1986-1957), պետական գործիչ։
* **[[Ավետիս Բերբերյան (այլ կիրառումներ)|Ավետիս Բերբերյան]]**
** Ավետիս Անդրանիկի Բերբերյան (1966), կոմպոզիտոր։
* Արա Հարությունի Բերբերյան (1930-2005), օպերային երգիչ, բաս։
* Արամ Բերբերյան-Դատև (1926-2011), կոմպոզիտոր, դաշնակահար, դիրիժոր, մանկավարժ։
* Արծրուն Արմենակի Բերբերյան (1925-1994), արծաթագործ։
* Արսեն Արքեպիսկոպոս Բերբերյան (1937-2013), հոգևորական։
* Գարի Վազգենի Բերբերյան (1938), ռադիոտեխնիկ։
* Եվա Բերբերյան (1986), հեռուստահաղորդավարուհի, մոդել, դերասանուհի, ոճաբան, երաժշտավար, երգիչ-երգահան։
* Լիդա Արմենակի Բերբերյան (1938), երաժշտագետ, բանասեր, արվեստագետ։
* Խուան Մարտին Բերբերյան (1977), ռեգբիիստ։
* Հակոբ Ռուբենի Բերբերյան (1953), լրագրող-լուսանկարիչ։
* Հուրի Վարդգեսի Բերբերյան (1966), պատմաբան։
* Մանուել Բերբերյան (1945), երկրաբան, սեյսմոլոգ։
* Մարինա Բերբերյան (1980), ոճաբան, հեռուստալրագրող։
* Մարտին Գաբրիելի Բերբերյան (1980), ազատ ոճի ըմբիշ։
* Մինաս Հովհաննեսի Բերբերյան (1871-1919), գրականագետ, մանկավարժ։
* Յուլիա Բերբերյան (1944), թենիսիստուհի, թենիսի մարզիչ, հասարակական-քաղաքական գործիչ։
* Նարեկ Բերբերյան (1967), Բրազիլիայի հայոց թեմի առաջնորդ։
* Շառլ Բերբերյան (1959), մուլտիպլիկատոր։
* Ռուբեն Հովհաննեսի Բերբերյան (1873-1942), գրականագետ, խմբագիր։
* Սիրակ Պողոսի Բերբերյան (1908-1988), աշխարհագետ, մանկավարժ։
* Վահե Բերբերյան (1955), թատերագիր, նկարիչ, գրող, կատակերգու։
* Տիգրան Հովհաննեսի Բերբերյան (1881-?), թղթակից։
* Քեթրին (Անահիտ) Վահանի Բերբերյան (1925-1983), երգչուհի (մեցցո-սոպրանո), երգահան։

## Տես նաև
* Բարբարյան
* Պերպերյան

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Թուրքերեն հիմքով ազգանուններ
Կատեգորիա:Մականվանական հիմքով ազգանուններ
Կատեգորիա:Յան վերջածանցով ազգանուններ
Թյուրքան Աքյոլ

**Թյուրքան Աքյոլ** (; ), թուրք քաղաքական գործիչ, բժիշկ և գիտնական։ Եղել է Թուրքիայի պատմության առաջին կին նախարարը, ինչպես նաև երկրի առաջին կին ռեկտորը։

## Կենսագրություն
Թյուրքան Աքյոլը ծնվել է 1928 թվականի հոկտեմբերի 12-ին Ստամբուլում։ Նախնական կրթությունը ստացել է Թուրքիայի մի քանի քաղաքներում, քանի որ նրա հայրը եղել է շտաբային սպա։ 1947 թվականին ավարտել է Ստամբուլի աղջիկների Էրենքյոյ դպրոցը։ Աքյոլը բժշկական կրթությունը ստացել է Անկարայի համալսարանում՝ ավարտելով այն 1953 թվականին։ 1965 թվականին ստացել է դոցենտի գիտական աստիճան, իսկ 1970 թվականին՝ պրոֆեսորի գիտական աստիճան։ 1959- 1965 թվականներին գիտական հետազոտություններ է իրականացրել ԱՄՆ-ում, Ֆրանսիայում և Նիդեռլանդներում։

1971 թվականի մարտի 25-ին նշանակվել է Թուրքիայի առողջապահության և սոցիալական ապահովության նախարար՝ Նիհատ Էրիմի կառավարության կազմում։ Նա դարձավ Թուրքիայի պատմության առաջին կին նախարարը։ Նույն տարվա դեկտեմբերի 13-ին անցել է թոշակի և վերադարձել համալսարանական գործունեության։

1980 թվականին ընտրվել է Անկարայի համալսարանի ռեկտոր՝ դառնալով Թուրքիայի առաջին կին ռեկտորը։ Այդ պաշտոնին եղել է մինչև 1982 թվականը, որից հետոո աշխատանքից ազատվել է՝ Խորհրդի հետ ունեցած տարաձայնությունների պատճառով։ Աքյոլը դասավանդել է համալսարանում մինչև 1983 թվականը, երբ Էրդալ Ինյոնյուն առաջարկեց նրան դառնալ Սոցիալ- դեմոկրատական կուսակցության (SODEP) անդամ։ Աքյոլը դարձել է կուսակցության փոխնախագահ։

Թյուրքան Աքյոլը 1978 թվականին Իզմիրի մարզից դարձել է Թուրքիայի Ազգային մեծ ժողովի պատգամավոր։ Նա վերադարձել է դասախոսական աշխատանքի 1991 թվականին։ 1992 թվականին նշանակվել է Թուրքիայի կանանց և ընտանիքի հարցերով նախարար՝ Սուլեյման Դեմիրելի կոալիցիոն կառավարության կազմում։ 1993 թվականին վերանշանակվել է նույն պաշտոնում՝ երկրի առաջին կին վարչապետ Տանսու Չիլլերի կառավարությունում։

## Ծանոթագրություններ

Կատեգորիա:Թուրքիայի քաղաքական գործիչներ
Կատեգորիա:Թուրքիայի նախարարներ
Կատեգորիա:20-րդ դարի թուրք քաղաքական գործիչներ
Կատեգորիա:Անկարայի համալսարանի դասախոսներ
Կատեգորիա:Անկարայի համալսարանի շրջանավարտներ
Կատեգորիա:Անձինք:Ստամբուլ
Կատեգորիա:Թուրք կին ակադեմիկոսներ
Կատեգորիա:Թուրք ակադեմիկոսներ
Կատեգորիա:Թուրքիայի կառավարության կին նախարարներ
Կատեգորիա:Թուրքիայի պետնախարարներ
Կատեգորիա:Թուրք գիտնականներ
Ալբանիայի լեզուներ

[thumb|280px|աջից|[Հունարեն գրություն Ալբանիայում]]
Ալբանիան էթնիկապես միատարր երկիր է, որտեղ բնակչության ճնշող մեծամասնությունը խոսում է ալբաներեն լեզվով։ Ալբաներենը նաև երկրի միակ պաշտոնական լեզուն է։ Այն ունի երկու բարբառներ՝ Տոսկ, որով խոսում են հարավում և ղեգ, որով խոսում են հյուսիսում։ Բացի այդ, շատ ալբաներեն խոսում են նաև իտալերեն, հունարեն, ֆրանսերեն, գերմաներեն, անգլերեն և այլն։ Այս հանգամանքը պայմանավորված է Ալբանական սփյուռքի առկայությամբ։

Ալբանացիները Եվրոպայի ամենապոլիգլոտ ազգերից մեկն են։ Շատ ալբանացիներ տանը, տարածաշրջանում և ամբողջ աշխարհում խոսում են ավելի քան երկու լեզուներով։ Իտալերենը լայնորեն տարածված է ողջ Ալբանիայով։ Հունարենը տարածված է հատկապես Էպիրուսի շրջանի հույն ազգային փոքրամասնությունների շրջանում։ Երիտասարդության շրջանում տարածված է նաև անգլերենը։ Հարկ է նաև նշել, որ անգլերենի իմացության մակարդակն Ալբանիայում օրեցօր աճում է։

Տարբեր լեզուներով խոսում են մի շարք ազգային փոքրամասնություններ՝ հույներ, մակեդոնացիներ, բուլղարներ և այլն։

## Ալբաներենի կարգավիճակ

Ալբանիայի սահմանադրության 14-րդ հոդվածը նվիրված է երկրի պաշտոնական լեզվին։ Այնտեղ հստակ նշված է.

Ըստ 2011 թվականի մարդահամարի տվյալների՝ Ալբանիայի 2,765,610 բնակչության 98.767 %-ը ալբաներենը համարում է իր մայրենի լեզուն։

Ալբաներեն լեզուն ունի երկու բարբառներ։ Տոսկը ալբաներենի հիմնական բարբառն, որով խոսում են հարավային Ալբանիայի, այդ թվում և մայրաքաղաք Տիրանայի բնակիչները։ Ալբաներենի երկրորդ բարբառը կոչվում է ղեգ։ Այն տարածված է Ալբանիայի հյուսիսում և Կոսովոյում։

## Ծանոթագրություններ

Կատեգորիա:Ալբանիայի լեզուներ
Մակիչ Մարգարյան

**Մակիչ Շաքարի Մարգարյան** (, Նուկզար, Շամխորի շրջան), հայ դերասան։

## Կենսագրություն
Մակիչ Մարգարյանը ծնվել է 1951 թվականին Շամխորի շրջանի Նուկզար գյուղում։ 1968 թվականին ավարտել է տեղի միջնակարգ դպրոցը, 1973 թվականին՝ Երևանի գեղարվեստա-թատերական ինստիտուտի դերասանական ֆակուլտետը (Վարդան Աճեմյանի արվեստանոց)։ Ուսմանը զուգահեռ 1970 թվականից աշխատել է Երևանի, 1973 թվականից` Արտաշատի Ամո Խարազյանի անվան պետական դրամատիկական թատրոնում, 1974-1975 թվականներին` Հեռուստաթատրոնում, այնուհետև մինչև 1986 թվականը` կրկին Երևանի Հրաչյա Ղափլանյանի անվան պետական դրամատիկական թատրոնում։ Նկարահանվել է Մոսֆիլմ, Հայֆիլմ, Ուզբեկֆիլմ, Բելառուսֆիլմ և Ռիգայի կինոստուդիաներում։ Հայֆիլմում մասնակցել է ֆիլմերի կրկնօրինակման։ Հանդես է եկել նաև Երևանի Գաբրիել Սունդուկյանի անվան ազգային ակադեմիական և Պատանի հանդիսատեսի թատրոններում։ 1986-1988 թվականներին աշխատել է երկրաբանական արշավախմբում։ 1988 թվականից եղել է արցախյան ազատամարտի մասնակից։ 1995 թվականին մի խումբ դերասանների, այդ թվում՝ Լևոն Թուխիկյանի, Վլադիմիր Մսրյանի, Գուժ Մանուկյանի հետ ստեղծել է «Թատրոն բարեգործական հիմնադրամը»։ 2001 թվականից աշխատել է Խորեն Աբրահամյանի հետ, մասնակցել Հայաստանում քրիստոնեությունը որպես պետական կրոն ընդունման 1700-ամյակին նվիրված «Խոր Վիրապ» ներկայացմանը։ 2004 թվականից աշխատում է Երևանի Մհեր Մկրտչյանի անվան արտիստական թատրոնում։

## Ներկայացումներ
* Նեսո բիձա՝ «Ձախորդ Փանոսի կտակը»
* «220 Վոլտ» 
* Բապտիստա՝ Վիլյամ Շեքսպիրի «Կամակոր կնոջ սանձահարումը»
* Նիկեֆոր՝ Լևոն Շանթի «Կայսր»

## Պարգևներ
* Ռազմական մեդալներ
* Մովսես Խորենացու մեդալ, 2013 
* ՀՀ մշակույթի նախարարության «Գրիգոր Նարեկացի» ոսկե մեդալ, 2015 

## Ծանոթագրություններ

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ դերասաններ
Կատեգորիա:Մովսես Խորենացու մեդալակիրներ
Օսմանյան Ալբանիա

**Օսմանյան Ալբանիա** (), Ալբանիայի պատմության ժամանակաշրջան, որի ընթացքում երկիրը գտնվել է Օսմանյան կայսրության տիրապետության տակ։

Ալբանիայում օսմանյան տիրապետությունը սկսվել է 1385 թվականին և ավարտվել 1912 թվականին՝ Բալկանյան պատերազմների արդյունքում։

## Պատմություն

1385 թվականին տեղի ունեցած Սավրայի ճակատամարտից հետո Սերբիան, ինչպես նաև Ալբանիան դարձան Օսմանյան կայսրության վասալը։ 1402 թվականին Անատոլիան ենթարկվեց Լենկթեմուրի արշավանքներին։ Օսմանյան կայսրությունը ստիպված եղավ ուղղություն բռնել դեպի արևմուտք՝ Եվրոպա։

1453 թվականին թուրքերն անցան Ոսկեղջյուր նավահանգիստը և գրավեցին Կոստանդնուպոլիսը՝ փակելով Հռոմեական կայսրության պատմության վերջին էջը։

Օսմանյան կայսրության կազմում Ալբանիան բաժանված էր չորս վիլայեթների՝ Շկոդերի, Կոսովոյի, Յանինայի և Մոնաստիրի։

Հենց այս ժամանակաշրջանում կաթոլիկ կրոնի կողքին սկսեց զարգանալ իսլամը։ Օսմանյան իշխանությունների կողմից քանդվեցին Ալբանիայի քրիստոնեական տաճարները և մզկիթներ կառուցեցին։ Շուտով Ալբանիայի բնակչության մեծ մասը իսլամացավ։

Մեծաքանակ ալբանացիներ 15-16-րդ դարերում մասնակցել են թուրք-վենետիկյան, թուրք-հունգարական և թուրք-ավստրիական պատերազմներին։ Ալբանացիները զինակոչվում էին Օսմանյան կայսրության բանակ և նրանց մի ստվար հատված համալրում էր ենիչերական զորքերի շարքերը։

Հարկ է նշել, որ ի տարբերություն Բալկանյան մյուս երկրների՝ Հունաստանի, Սերբիայի և Բուլղարիայի, Օսմանյան կենտրոնական կառավարությունն Ալբանիայում վարում էր հարկային ոչ ծանր քաղաքականություն։

Չնայած այս ամենի՝ ազգային պետության ստեղծումը մնում էր ալբանացիների բաղձալի երազանքը։ 19-20-րդ դարերում բռնկված բալկանյան ժողովուրդների ազատագրական պայքարը տարածվեց նաև Ալբանիայում։ Հարևան Սերբիան ցանկանում էր տիրանալ Բոսնիա և Հերցեգովինային, սակայն նպատակը չիրագործվեց Ավստրիայի կողմից Բոսնիայի անէքսացիայի պատճառով։ Սերբերը իրենց նպատակները ուղղեցին դեպի հարավ։ Ավստրո-Հունգարիայի կողմից Բոսնիայի անէքսացիայից հետո երիտթուրքերը փորձեցին Բոսնիայի մուսուլման ժողովուրդներին տեղափոխել Օսմանյան կայսրություն։ Ովքեր համաձայնեցին տեղափոխվել, օսմանցիները նրանց բնակեցրին հյուսիսային Մակեդոնիայում, որտեղ մուսուլմանները մեծ թիվ չէին կազմում։ Այս փորձը օսմանցիների համար ողբերգական ավարտ ունեցավ, քանի որ այս մուսուլմանները հետագայում միավորվեցին ալբանացիների հետ և դուրս եկան կայսրության դեմ։

1912 թվականին ալբանացի Համիդյան հեղափոխականները, ովքեր ցանկանում էին վերադարձնել Աբդուլ Համիդ II-ի իշխանությունը, դուրս քշեցին երիտթուրքական զորքերին Սկոպյեից և գրավեցին հարավում Մանաստիրի տարածքները (ներկայիս Բիտոլա) և ստիպեցին երիտթուրքերին իրենց տրամադրել ինքնիշխանություն 1912 թվականի հունիսին։ Այսպիսով Առաջին բալկանյան պատերազմում բալկանյան կոալիցիայի տարած հաղթանակից հետո Ալբանիան հռչակվեց, որպես անկախ պետություն։

## Ծանոթագրություններ

Կատեգորիա:Ալբանիայի պատմություն
Խորվաթական հանրագիտարան

**Խորվաթական հանրագիտարան** (), 11 հատորներից բաղկացած խորվաթական ազգային հանրագիտարան, որը հրատարակվել է Զագրեբի Միրոսլավ Կրլեժի անվան բառարանագրության ինստիտուտի կողմից։

Հանրագիտարանների տպագրությունը սկսվել է 1999 թվականից։ Այն թվով հինգերորդն էր՝ խորվաթական ազգային հանրագիտարանների շարքում։ Առաջինը եղել Մատե Ուժավիչի *«Hrvatska enciklopedija»*-ն (1941—1945), որի թողարկումը ընդհատվել է հինգերորդ հատորից հետո։ Դրան հաջորդել են «Հարավսլավիայի բառարանագրության ինստիտուտի ընդհանուր հանրագիտարանների» երեք հրատարակությունները (), որոնք թողարկվել են համապատասխանաբար 1955—1964 թվականներին 7 հատորներով (, գլխավոր խմբագիրներ Մարկո Կոստրենիչ, Միրոսլավ Կրլեժա և Միլենկո Պրոտեգա), 1966—1969 և 1977—1982 թվականներին՝ 8 հատորներով (, գլխավոր խմբագիր Իոսիպ Շենտիա)։ Մինչև 2009 թվականը թողարկվել են նախատեսված բոլոր 11 հատորները։ 2010 թվականին թողարկվել է հանրագիտարանի համացանցային տարբերակը՝ համալրված հավելյալ և շարժական անիմացիաներով և տեսագրություններով։ 2013 թվականի սեպտեմբերից մուտքը համացանցային տարբերակին դարձավ անվճար։ Հետագայում ինստիտուտը նախատեսում է այլևս չթողարկել թղթային հանրագիտարաններ, այլ մասնագիտանալ համացանցային հանրագիտարանների զարգացման վրա։

## Հատորների ցանկ

## Ծանոթագրություններ

Կատեգորիա:Խորվաթերեն հանրագիտարաններ
Կատեգորիա:21-րդ դարի հանրագիտարաններ
Վանանդացիներ

**Վանանդացիներ**, նախարարական տոհմ Մեծ Հայքում։ Իշխել են Այրարատ նահանգի Վանանդ գավառում, երկու իշխանական տոհմով։ Ըստ Մովսես Խորենացու Գահնամակի Վանանդացիները զբաղեցրել են երկրորդ իշխանական գահը, ըստ Ներսեսի «Վարք»-ի Գահնամակում զբաղեցրել են 70-րդ գահը։ Հայոց կաթողիկոս Սահակ Պարթևին (գահակալել է 387-439 թթ.) վերագրվող Գահնամակում զբաղեցրել են 14-րդ բարձը, իսկ Վանանդացիների երկրորդ տոհմը զբաղեցրել է 63-րդ բարձը։ Ըստ Եղիշեի Վարդան Մամիկոնյանի զինակիցն էր Թաթուլ Վանանդացին, որը մասնակցեց 451 թվականի Ավարայրի ճակատամարտին։ Ըստ Ղազար Փարպեցու Վարդան Մամիկոնյանի զինակիցների մեջ հիշատակվում են իշխաններ՝ Թաթուլ Վանանդացին և Առավան Վանանդացին, վերջինս մասնակցեց 449 թվականի Արտաշատի ժողովին։ Ըստ Զորանամակի Վանանդացիները ենթարկվել են Գուգարաց բդեշխին և Մեծ Հայքին տրամադրել 1000 զինվոր։ Վանանդացիների նախարարական տոհմից էր Տրդատ Ա Ոթմսեցի (741-764 թթ.) կաթողիկոսը, որը մինչ կաթողիկոս լինելը Վանանդի եպիսկոպոսն էր։

## Տես նաև
* Գահնամակ
* Զորանամակ
* Վանանդ

## Աղբյուրներ
* Հայոց անձնանունների բառարան, Հրաչյա Աճառյան, 1942 թ. էջ 205 և 258
* Մովսես Խորենացի «Հայոց Պատմություն»
* Եղիշե «Վարդանի և հայոց պատերազմի մասին»
* Ղազար Փարպեցի «Պատմություն Հայոց»

Կատեգորիա:Վանանդացիներ
Կատեգորիա:Հայկական նախարարական տներ
Կատեգորիա:Հայկական իշխանական տներ
Ալբանիայի քրիստոնեա-ժողովրդավարական կուսակցություն

**Ալբանիայի քրիստոնեա-ժողովրդավարական կուսակցություն** (), քրիստոնեա-դեմոկրատական գաղափարախոսությամբ քաղաքական կուսակցություն Ալբանիայի Հանրապետությունում։

ԱՔԺԿ-ն առաջին անգամ համամասնական ընտրակարգով ընտրություններին մասնակցել է 1996 թվականին։ Այս ընտրությունների ժամանակ Ալբանիայի քրիստոնեա-ժողովրդավարական կուսակցությունը զբաղեցրել է 140 աթոռներից 1-ը՝ 1,3 %-ը։ Հաջորդ տարի՝ 1997 թվականին, ԱՔԺԿ-ն ևս հաղթել է մեկ աթոռ։ 2001 թվականի Ալբանիայի խորհրդարանական ընտրություններում ևս քրիստոնեա-ժողովրդավարական կուսակցության նվաճած առոթների թիվը չի փոխվել։

Կուսակցության համար զգալիորեն ավելի հաջող է ընթացել 2005 թվականի ընտրությունները, որի ժամանակ ԱՔԺԿ-ն նվաճել է երկու աթոռ, որը տոկոսային հարաբերությամբ կազմում էր 3,4 %։

Առաջին անգամ Ալբանիայի քրիստոնեա-դեմոկրատական կուսակցության արտակարգ համագումար տեղի է ունեցել 2006 թվականի հունիսին՝ Տիրանայում։ Համաժողովն ընտրել է Նարդ Նդոկային, որպես կուսակցության առաջնորդ։

## Ընտրությունների արդյունքներ

## Տես նաև
* Ալբանիայի ժողովրդավարական կուսակցություն

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Ալբանիայի կուսակցություններ
Հակոն Բարֆոդ

**Հակոն Բարֆոդ** (, ), նորվեգացի նավասպորտի վարպետ, Լոնդոնյան Օլիմպիական խաղերի (1948) և Հելսինկիի չեմպիոն (1952):

## Սպորտային կարիերա
Առագաստանավային սպորտով սկսել է զբաղվել Սիգվե Լիի հետ միասին` հետպատերազմյան շրջանում, ինչպես նաև դարձել է նորվեգական «Պան» նավակի, կառուցված Թոր Թորվալդսենի կողմից, անձնակազմի անդամ։ 1940-ականների վերջերին և 1950-ական թվականների սկսզբներին «Պան»-ի անձնակազմը համարվել է Դրակոն դասի լավագույնը աշխարհում։

Լոնդոնի ամառային Օլիմպիական խաղերին (1948) դարձել է այդ դասի չեմպիոն, իսկ արդեն չորս տարի անց Հելսինկիի Խաղերին (1952) նվաճել է արծաթե մեդալ։ 1948 և 1950 թվականներին հաղթել է Դրակոն դասի Ոսկե գավաթը, հաշվելով ոչ պաշտոնական աշխարհի առաջնությունը։ Ինչպես նաև համարվել է «Սնայպ» դասի զբոսանավի ուժեղ մարզիկ։

Դարձել է ծովագնացության նավերի պրոֆեսոնալ ստեղծող, Վետրե գործարանում, Օսլոյից ոչ հեռու, թողարկել է «Սնայպ» և «Թռչող հոլանդացի» դասերի նավեր։ Շարունակել է զբաղվել առագաստանավային սպորտով 1980-ական թվականներին, մահանալու ժամանակ եղել է նորվեգական օլիմպիական խաղերի ավագ ողջ մնացած չեմպիոն։
## Ծանոթագրություններ

## Արտաքին հղումներ
* Հակոն Բարֆոդի  էջը *sports-reference.com* կայքում 

Կատեգորիա:Օլիմպիական չեմպիոններ
Կատեգորիա:Նորվեգացի օլիմպիական չեմպիոններ
Զիկո

**Արթուր Անտունեշ Կոիմբրա** (, ), առավել հայտնի որպես **Զիկո** (), բրազիլիացի պրոֆեսիոնալ ֆուտբոլիստ, ֆուտբոլային մարզիչ։ Զիկոն համարվում է պատմության մեծագույն ֆուտբոլիստներից մեկը, հայտնի է իր դրիբլինգով տուգանային հարվածների իրացման վարպետությամբ։ Հանդես է եկել «Ֆլամենգո», «Ուդինեզե» և ճապոնական «Կասիմա Անտլերս» ակումբներում։ 1990 թվականի մարտից 1991 թվականը զբաղեցրել է Բրազիլիայի սպորտի նախարարի պաշտոնը։ Խաղացել է լողափնյա ֆուտբոլ։ Եղել է Ճապոնիայի հավաքականի, Ֆեներբահչեի, ԲԿՄԱ-ի և Օլիմպիակոսի գլխավոր մարզիչ։

2009 թվականի դեկտեմբերի 27-ին «Ֆլամենգոն» Մարականա մարզադաշտում տեղադրել է իր լեգենդար ֆուտբոլիստ և լավագույն ռմբարկու Զիկոյի արձանը։

## Ծանոթագրություններ

## Արտաքին հղումներ
* Պաշտոնական կայք
* Ֆան կայք 

Կատեգորիա:Բրազիլացի ֆուտբոլային մարզիչներ
Կատեգորիա:Բրազիլացի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Ուդինեզեի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:ՖԻՖԱ 100
Կատեգորիա:Ֆլամենգոյի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Մերաբ Կվիրիկաշվիլի

**Մերաբ "Մեկո" Կվիրիկաշվիլին** (, ), վրացի ռեգբի խաղացող։ Նա իր կարիերան սկսել է որպես scrum half , բայց այժմ խաղում է որպես fly half և երբեմն էլ full back ու հանդիսանում է Վրաստանի ռեգբի ազգային երիտասարդական հավաքականի բոլոր ժամանակների լավագույն ռմբարկու։ Նա ներկայացրել է Վրաստանի ռեգբիի լիգայի թիմը և Վրաստանի ազգային ռեգբի սեվենս թիմը։

## Տնային կարիերան
Կվիրիկաշվիլին ծնվել է 1983 թվականի դեկտեմբերի 27-ին, Թբիլիսիում, Վրացական ԽՍՀ-ում ։ Նա մեկնել է Վրաստանից 2006 թվականին Պրո Դ2-ի Պո թիմում խաղալու և այդ ժամանակվանից խաղացել է Ֆեդերալ 1- ի երեք ֆրանսիական այլ ակումբներում` Մասսի, Ֆիջեկ և վերջապես Սեն-Ժունիեն, որին նա միացել է 2011 թվականի աշխարհի Գավաթի առաջնությունից հետո ու մինչև այժմ էլ խաղում է։

## Միջազգային կարիերա
Կվիրիկաշվիլին կատարել է իր դեբյուտը 2003 թ.-ին Պորտուգալիայի դեմ խաղում, երբ դեռահաս էր, և ընդգրկվել է Վրաստանի պատմության մեջ առաջին հավաքականում, որը մասնակցել է աշխարհի առաջնությանը, սակայն նա  բոլոր չորս խաղերին եղել է պահեստային։

Նրան չի հաջողվել հաստատվել վրացական հավաքականի կազմում առաջիկա մի քանի տարիներին, սակայն 2007 թվականին նա տեղափոխվել է scrum half դիրք և դարձել հավաքականի անդամ ու  մնում է հավաքականի մշտական անդամ մինչ օրս։

Նա կարևոր խաղացող էր Վրաստանի հավաքականի համար 2007 թ.-ի Ռեգբիի աշխարհի գավաթի խաղարկությունում, որտեղ նա մասնակցել է բոլոր չորս խաղերին և լավ տպավորություն է թողել Իռլանդիայի դեմ խաղում, որտեղ Վրաստանը պարտվել է 14–10 հաշվով և դարձել է աշխարհի գավաթի` Վրաստանի պատմության մեջ առաջին հաղթական հանդիպման լավագույն խաղացող Նամիբիայի դեմ խաղում։

2011 թվականի աշխարհի առաջնությունում նա չի կարողացել վերականգնել իր 2007 թվականի աշխարհի առաջնության մարզավիճակը։ Հատկապես Անգլիայի դեմ խաղում Վրաստանը լավ էր խաղում, բայց Կվիրիկաշվիլին ձախողել է հինգ տուգանային հարված, որ Վրաստանին կարող էին բավականին մեծ խաղային առավելություն տալ այս խաղում։ Նա լավ է հանդես եկել հաջորդ` Ռումինիայի դեմ խաղում` վաստակելով 17 միավոր, բայց դուրս է մնացել հիմնական կազմից վերջին` Արգենտինայի դեմ խաղում։

Կվիրիկաշվիլին վերադարձել է մեկնարկային կազմ 2012 թվականին և մասնակցել է Վրաստանի մեկնարկային կազմում այդ տարվա բոլոր խաղերին ու շատ ավելի լավ հանդես գալով, նա դարձել է ռեկորդակիր` Վրաստանի ամենաշատ միավորներ վաստակած մարզիկը մեկ մրցաշրջանում։

## Ծանոթագրություններ

Կատեգորիա:Մասսի ՌԱ խաղացողներ
Կատեգորիա:Մոնլյուսոն ՌԱ խաղացողներ
Կատեգորիա:Ռեգբիի Եվրոպայի չեմպիոններ
Կատեգորիա:Վրացի ռեգբի խաղացողներ
Ալեքսանդր Բարամիձե

**Ալեքսանդր Բարամիձե** (, ), վրացի խորհրդային գրականագետ։ Վրացական ԽՍՀ ԳԱ ակադեմիկոս (1961 թվական), Ռուսթավելու անվան գրականության պատմության ինստիտուտի տնօրեն (1966 թվականից)։

## Կենսագրություն
Ավարտել է Թբիլիսիի համալսարանի բանասիրական ֆակուլտետը (1925 թվական)։ Տպագրվել է 1927 թվականից։ Ուսումնասիրել է վրաց հին գրականությունը։ Հրատարակել է վրաց հին մատենագրության գիտա-քննադատական տեքստերը։ Նպաստել է հայ և վրաց գրական կապերի ամրապնդմանը։ Մի շարք ուսումնասիրություններում անդրադարձել է Վարդան Այգեկցու, Սայաթ–Նովայի ստեղծագործություններին։ Արժեքավոր են Բարամիձեի «Շոթա Ռուսթավելին և նրա պոեմը» (1958 թվական), «Սուլխան-Սաբա Օրբելիանի|Սուլխան–Սաբա Օրբելիանի» (1959 թվական) մենագրությունները և «Ակնարկներ վրաց գրականության պատմության» (հ․ 1-4, 1945-64 թվականներ) աշխատությունը։
## Պարգևներ
Պարգևատրվել է Լենինի և «Պատվո նշան» շքանշաններով։

## Գրականություն
* «Жизнь, посвящённая науке»: (К 80-летию со дня рождения доктора филологических наук Александра Барамидзе. Научная деятельность) / А. Гвахария, С. Серебряков // Литературная Грузия. -, 1982. -N5. -стр.193-198 [MFN: 264250]; UDC: 821.353.1 (092)

Կատեգորիա:Մարտի 27 ծնունդներ
Կատեգորիա:1902 ծնունդներ
Կատեգորիա:Թբիլիսիի պետական համալսարանի շրջանավարտներ
Կատեգորիա:Վրացի ակադեմիկոսներ
Կատեգորիա:Վրացի գիտնականներ
Կատեգորիա:Վրացական ԽՍՀ գիտության վաստակավոր գործիչներ
Կատեգորիա:Վրաստանի գիտությունների ազգային ակադեմիայի ակադեմիկոսներ
Կատեգորիա:Վրացի գրականագետներ
Կատեգորիա:Խորհրդային գրականագետներ